A sikerek után 1991-ben szövetségi kapitánnyá nevezték ki, de nem jutott ki csapatával sem az 1992-es Európa-bajnokságra, sem az 1994-es világbajnokságra. A lemondását követő sajtótájékoztatón ezt mondta: „Ki kell söpörni a mocskot a Portugál Labdarúgó Szövetségből!” Ezen elhíresült mondását követően a nehezen kezelhető emberek közé sorolták odahaza. Két évig még a Sporting CP kispadján ülhetett, de aztán hat év alatt megjárta valamennyi kontinenst. Dolgozott a &lt;a href="New%20York%20Red%20Bulls"&gt;NY/NJ Metro Starsnál&lt;/a&gt;, a Nagoja Grampus Eightnél, volt az Egyesült Arab Emírségek és a Dél-afrikai Köztársaság szövetségi kapitánya is. Utóbbi együttessel eljutott a 2002-es világbajnokságra, majd távozott posztjáról, mert nem tudott egyezségre jutni az ország labdarúgásának vezetőivel szerződése meghosszabbításáról. Még abban az évben Sir Alex Ferguson felkérte, hogy legyen a másodedzője a Manchester Unitednél. Egy évvel később a Real Madridot bízták rá, ám ott megbukott. 2004-ben visszatért a Manchester Unitedhez, amelyet csak négy év múlva hagyott ott a portugál válogatott kispadjáért.